ΓΡΑΠΤΗ ΕΡΩΤΗΣΗ E-3858/00

υποβολή: Daniel Varela Suanzes-Carpegna (PPE-DE) προς την Επιτροπή

(8 Δεκεμβρίου 2000)

Θέμα: Διεύρυνση και περιφερειακή πολιτική: Ευρωπαϊκή Εδαφική Στρατηγική (ΕΕΣ)

Μετά δύο έτη διαπραγματεύσεων με τιςποψήφιες χώρες της Ομάδας του Λουξεμβούργου (Πολωνία, Ουγγαρία, Τσεχική Δημοκρατία, Σλοβενία, Εσθονία και Κύπρος), τον περασμένο Απρίλιο άρχισαν οι συζητήσεις σχετικά με την εφαρμογή του κεκτημένου των Διαρθρωτικών Ταμείων (κεφάλαιο 21 των διαπραγματεύσεων) με τις έξι χώρες που αποτελούν την εν λόγω ομάδα. Στο πλαίσιο αυτό το ΕΚ ενέκρινε τον περασμένο Οκτώβριο ψήφισμα (R5-0417/2000(1) της 4.10.00) σχετικά με την διεύρυνση της ΕΕ που περιλαμβάνει τις απαιτήσεις του ΕΚ όσον αφορά τη διαδικασία ενσωμάτωσης και τις σχετικές διαπραγματεύσεις.

Μπορεί η Επιτροπή να αναφέρει ποιο θα είναι περίπου το χρονοδιάγραμμα της συζήτησης αυτού του κεφαλαίου 21, ποιο το σημερινό στάδιο των διαπραγματεύσεων και ποιες οι πρόοδοι που έχουν επιτευχθεί μέχρι αυτή τη στιγμή; Μπορεί η Επιτροπή να ενημερώσει πότε περίπου σκέπτεται να αρχίσει τη συζήτηση για αυτό το κεφάλαιο 21 με τιςποψήφιες χώρες προς ένταξη της Ομάδας του Ελσίνκι (Ρουμανία, Σλοβακία, Λετονία, Λιθουανία, Βουλγαρία και Μάλτα) στο πλαίσιο των διαπραγματεύσεων ένταξης που άρχισαν στις 28 του περασμένου Μαρτίου;

Στο σημείο 109 του ψηφίσματος του ΕΚ σχετικά με τη διεύρυνση της ΕΕ το ΕΚ θεωρεί ότι είναι απαραίτητο να συνεκτιμηθεί η προοπτική για την ανάπτυξη του ευρωπαϊκού χώρου κατά τη διαδικασία διεύρυνσης σύμφωνα με την αρχή της επικουρικότητας, και να συνδεθεί σαφώς με την περιφερειακή πολιτική ενόψει της μεταρρύθμισης των Διαρθρωτικών Ταμείων το 2006, προκειμένου να δοθεί η κατάλληλη απάντηση στις αναπτυξιακές ανάγκες της διευρυμένης Ευρωπαϊκής Ένωσης, ζητεί δε, στο πλαίσιο αυτό, από την Επιτροπή να αναλύσει τις επιπτώσεις των διευρύνσεων στην απασχόληση, τη συνοχή και την οικονομική μετανάστευση, ώστε να καταστεί δυνατή ή έγκαιρη λήψη μέτρων για την αποφυγή περιφερειακών ανισοτήτων;

Μπορεί να αναφέρει η Επιτροπή σε ποιο βαθμό λαμβάνειπόψη του αυτό το αίτημα του ΕΚ κατά τη διαδικασία ένταξης και τις διαπραγματεύσεις του με την Ομάδα του Λουξεμβούργου στο πλαίσιο του κεφαλαίου 21, ειδικότερα όσον αφορά την ΕΕΣ;

Με ποιο τρόπο αυτή η ΕΕΣ θα ευνοήσει την οικονομική, κοινωνική και εδαφική συνοχή των θαλάσσιων απομεμακρυσμένων περιοχών του σημερινού στόχου 1 αναχαιτίζοντας την επίταση του απομεμακρυσμένου χαρακτήρα των εν λόγω περιφερειών η οποία θα επέλθει μετά τη διεύρυνση της ΕΕ;

(1) Κείμενα που εγκρίθηκαν στις 4.10.2000, σελ. 1.

Απάντηση του κ. Verheugen εξ ονόματος της Επιτροπής

(28 Φεβρουαρίου 2001)

Δεν είναι δυνατόν στο παρόν στάδιο να παραθέσουμε αξιόπιστο χρονοδιάγραμμα για τη λήξη των διαπραγματεύσεων σχετικά με το κεφάλαιο 21. Παραδείγματος χάρη, η προετοιμασία, όσον αφορά την ανάπτυξη διοικητικών ικανοτήτων ποικίλλει σημαντικά μεταξύ τωνποψηφίων χωρών. Οι διαφορετικές καταστάσεις αντικατοπτρίζονται στις περιοδικές εκθέσεις, η πιο πρόσφατη των οποίων εκδόθηκε από την Επιτροπή στις 8 Νοεμβρίου 2000(1)

Ηποχρέωση εφαρμογής του κεκτημένου αποτελεί απόλυτη προτεραιότητα, έτσι ώστε να είναι σε θέση οιποψήφιες για την προσχώρηση χώρες να απορροφήσουν το χορηγηθέν κονδύλιο σύμφωνα με τους κανόνες που διέπουν την λειτουργία των διαρθρωτικών ταμείων και του ταμείου συνοχής.

Όσον αφορά την ομάδα του Ελσίνκι στην οποία αναφέρεται το Αξιότιμο Μέλος του Κοινοβουλίου, η Επιτροπή έλαβε έγγραφα σχετικά με την κατάσταση στη Λετονία, τη Λιθουανία, τη Σλοβακία και τη Μάλτα και συνεπώς είναι πιθανόν να αρχίσουν διαπραγματεύσεις για τις εν λόγω χώρες σχετικά με το κεφάλαιο 21 επί σουηδικής προεδρίας. Όσον αφορά τη Ρουμανία και τη Βουλγαρία, δεν είναι σαφές προς το παρόν κατά πόσον οι διαπραγματεύσεις θα αρχίσουν συγχρόνως.

Οι συζητήσεις σχετικά με τη μελλοντική ευρωπαϊκή πολιτική συνοχής βρίσκονται ακόμη στην αρχή. Η Επιτροπή δημοσίευσε τη δεύτερη έκθεση περί συνοχής στις 31 Ιανουαρίου 2001(2), η οποία θέτει προς συζήτηση ορισμένες ιδέες και λύσεις σχετικά με το θέμα αυτό. Το Κοινοβούλιο θα συμμετάσχει πλήρως στη συζήτηση. Όσον αφορά τις πιο απομακρυσμένες περιοχές, το Αξιότιμο Μέλος του Κοινοβουλίου θα γνωρίζει ότι η Επιτροπήπέβαλε προτάσεις προς το Συμβούλιο στον τομέα των διαρθρωτικών πολιτικών και της αγροτικής ανάπτυξης προκειμένου να λάβειπόψη τις ιδιαίτερες συνθήκες τους(3).

(1) COM(2000) 700 τελικό.

(2) COM(2001) 24.

(3) COM(2000) 732 τελικό.